સુજાતા મહેતા એ સ્વિકારે છે કે તેમને બોલિવુડમાં કોઈજ સ્ટ્રગલ કરવી નથી પડી અને પહેલી ફિલ્મથી જ એમનું એક લેવલ સેટ થઇ ગયું હતું. આવામાં એમને કોઈ સ્ક્રિપ્ટ પસંદ આવી જાય એ અઘરું હતું. અહીં સુજાતા મહેતાએ સિક્રેટ ઓપન કર્યું હતું કે જે પી દત્તાની ‘યતીમ’ એમણે પ્રતિઘાત પહેલા સાઈન કરી હતી, પરંતુ પ્રતિઘાત પહેલા રિલીઝ થઇ હતી. યતીમ એક ટિપિકલ મસાલા ફિલ્મ હતી જ્યારે પ્રતિઘાત એક યુનિક ફિલ્મ હતી. પ્રતિઘાતમાં જે લોકપ્રિયતા સુજાતા મહેતાએ મેળવી એ એમના જ શબ્દોમાં કહીએ તો યતીમના નેગેટીવ રોલને લીધે સાવ નેસ્તનાબૂદ થઇ ગઈ.